ஆர்க்குங் குளிரு நிலவுயர் கோனின் னலங்கல்பெறா வார்க்குங் குமமுலையாட் கனலாகும் வடக்குந் தெற்கும் மேற்குங் கிழக்குமொரு வெளுப்பாய் நின்று விண்ணை யெட்டிப் பார்க்கும் புகழுக் கிறைவா பராக்ரம பாண்டியனே. (3)  நாலாத் திசையிலும் புகழ் பரவிக் கிடக்கும் பாண்டியனே! நிலாக் குலத்தில் பிறந்தவன் நீ. குளிர்ச்சிக்காக என் முலைமேல் குங்குமம் பூசினேன். அது உன் மாலை பெறாத காரணத்தால் தணலாக எரிகிறது. - தலைவி கூற்று. கூரம் பொறுத்த விழியாள் கதலிக் குருத்திலிட்ட ஈரம் பொறுக்க வறிந்திலளே யிந்திரனிட்ட செம்பொன் ஆரம் பொறுத்த புயமீதி லாயிர நாவுரக